runetrust/blame-folketinget-dk huggingface dataset:
Poul Nyrup Rasmussen (S), 1999-02-04:
Uden en anerkendelse af, at håndens arbejde er lige så vigtigt som de veluddannedes arbejde, var vi heller ikke nået dertil, hvor vi er nået, ej heller uden en grundlæggende anerkendelse af, at ethvert menneske har værdi alene i kraft af, at det er et menneske.
Anders Kronborg (S), 2023-05-12:
Jeg synes f.eks., at det foretræde, som Grønlandsudvalget fik – jeg tror, det var for et par måneder siden – af Dansk Ungdoms Fællesråd er et af de initiativer, der både spirer og gror nedefra, og det skaber samhørighed blandt de tre lande i rigsfællesskabet og er et positivt og progressivt initiativ.
Julie Rademacher (S), 2008-04-04:
Vi stiller os dog en smule kritiske i forhold til enkelte elementer i loven, men som udgangspunkt er vi positive, bl.a. fordi vi kæmper hårdt for, at vejledningen udføres af uddannet personale og sikres et højt niveau, så unge ledes på rette vej af kvalificerede vejledere.
Lisbeth Bech-Nielsen (SF), 2022-12-20:
Altså, der er en lang række fattige børnefamilier, som overhovedet ikke har råd til at holde jul, og som med den buldrende inflation også bliver nødt til at skære ned på helt basale ting, man har brug for i dagligdagen: Man skruer ikke op for varmen i radiatoren, og man tænker over, hvad man køber henne ved købmanden.
Pia Christmas-Møller (KF), 2003-10-09:
Jeg skal springe de selv for hr. Keld Albrechtsen uhørt fornærmende bemærkninger over, og så skal jeg notere mig, at hr. Keld Albrechtsen nu har opgivet den strategi, som ellers tidligere var venstrefløjens over for den konservative ordfører, nemlig at pådutte os, at vi ingen indflydelse har i regeringen.
Birthe Rønn Hornbech (V), 2002-03-14:
Yderligere er det vigtigt at få sagt, at når den tiltalte og hans forsvarer kan påberåbe sig: Jamen her er der altså et vidne, der har afgivet forklaring, og som jeg ikke ved, hvem er, hvorfor der er nogle retsgarantier, som er blevet svagere, så hører det selvfølgelig også med i dommernes bevisbedømmelse.
Morten Østergaard (RV), 2009-12-16:
Rigtig mange lande har brugt krisen som en affyringsrampe for nye grønne industrier, men regeringens finanspolitik synes uanfægtet af de i øvrigt store bestræbelser for at opnå en global aftale om at imødegå klimaforandringer – ja, det er da lige, når man ser bort fra en klimaskeptisk ekstrabevilling til Lomborg.
Lars Barfoed (KF), 2003-03-27:
Så er jeg i øvrigt fuldstændig enig med hr. Søren Søndergaard i, at ved siden af beskæftigelsespolitikken er det jo helt afgørende at se en sammenhæng i selve det at skabe mere beskæftigelse, skabe flere job, få mere vækst i erhvervslivet ved en erhvervspolitik, der giver virksomhederne mulighed for at tjene penge og investere.
Peter Duetoft (CD), 2000-12-14:
Og derfor hilser vi med glæde, at man har udvidet området, som servicejobbene kan virke inden for, og også at man har givet mulighed for dagpengeoptjening, og dermed håber vi, at servicejobbene vil blive brugt i det store omfang, som var planlagt allerede sidste år, men som jo ikke blev opnået.
Peter Skaarup (DF), 2001-02-21:
Men det, der i hvert fald står tilbage, er, at der efter min opfattelse er et habilitetsproblem i, at man både har den tilknytning, man har, til Kræftens Bekæmpelse, og at man også er minister for det samme område, som tangerer Kræftens Bekæmpelses interesseområde.
Charlotte Antonsen (V), 2000-05-09:
Jeg vil gerne til hr. Bjarne Laustsen understrege, at det, jeg talte om i indledningen af mine afsluttende bemærkninger, var, at det lød, som om der var flertal, og det var jo netop for samtidig at sige, at det er der jo ikke, fordi SF vælger at stemme nej.
Kristian Jensen (V), 2018-04-25:
Det er nemlig snedigt; det kunne jo godt være sådan, kommunerne havde gjort, og derfor har jeg også fået regnskabet gjort op før finanslovsbevillinger og efter finanslovsbevillinger, og man kan faktisk, både når man kigger på det før finanslovsbevillinger og efter finanslovsbevillinger, se, at der år for år er et løft i kommunernes forbrug på det, der er registreret på ældreområdet.
Susanne Clemensen (CD), 1999-12-03:
Når vi i CD alligevel har valgt, om end noget modstræbende, at bakke det her lovforslag op, hænger det sammen med, at De Samvirkende Invalideorganisationer og til dels også Landsforeningen for Udviklingshæmmede mener, at dette lovforslag er et lille skridt i den rigtige retning, fordi situationen på nuværende tidspunkt er uholdbar.
Tove Videbæk (KRF), 2002-04-04:
Jeg er da glad for, at Venstre siger, at man prioriterer de samme familieværdier osv., men hvis man ikke støtter § 3 i loven om kunstig befrugtning, som siger, at kunstig befrugtning kun gives til kvinder, som lever i ægteskab eller ægteskabslignende forhold, signalerer man jo, at man sådan set er ligeglad med kernefamilien, og man signalerer faktisk, at en opløsning af hele det system, vi kender, er helt okay.
Villy Søvndal (SF), 2005-06-15:
Det er vigtigt, at EU koncentrerer sin indsats om et mere socialt og et mere retfærdigt Europa, hvor ulighederne mindskes og sammenhængskraften styrkes, om et EU, hvor den folkelige demokratiske forankring betragtes som en naturlig forudsætning og ikke som en besværlig omvej.
Birgitte Josefsen (V), 2009-12-09:
Da den lovgivning, som et bredt flertal i Folketinget i 2002 vedtog med lovforslag nr. L 64, »Forslag til lov om ændring af lov om sygehusvæsenet«, blev endeligt vedtaget, fik patienter, der var visiteret til det danske sygehusvæsen, retten til at benytte sig af det udvidede frie valg.
Christine Antorini (S), 2011-03-23:
Så summa summarum betyder det, at de er i institution typisk fra kl. 8.00 om morgenen og måske til kl. 3-4 om eftermiddagen, men det, der ligger i helhedsskoletankegangen, er: Fjern det stive skel i den korte boglige skoletid og den lange fritidshjemstid og lav en sammenhængende dag.
Søren Kolstrup (EL), 2000-04-13:
For at det kan gå i mange retninger og konklusionen ikke ligesom skal være givet på forhånd, mener vi, at der skal være fem vigtige ting, man skal have for øje: Den ene er, at man parallelt med det her forsøg tager initiativ til virkelig at sige, at hastigheder generelt skal overholdes.
Frank Aaen (EL), 2000-10-26:
Så jeg er sådan set på den måde positiv over for forslaget, men jeg bliver selvfølgelig lidt nervøs, når man af bemærkningerne i debatten kan høre, at det her ligesom skal være et redskab til at kunne få sikkerhed for kvaliteten hos en tandlæge. Det er altså ikke den enkelte, der skal have ansvar for, om en sundhedsperson har de rette kvalifikationer.
René Skau Björnsson (S), 2010-04-21:
Grunden til, at jeg har stillet det her spørgsmål, er selvfølgelig, at vi i Århus har nogle boligforeninger, der har lavet et samarbejde, hvor man i fællesskab gerne vil lave en liste over de få personer, som inden for en forholdsvis kort tidshorisont ikke egner sig til at bo i en almen bolig.
Yvonne Herløv Andersen (CD), 1998-11-13:
Jeg taler med vilje ikke om adoption fra tredjelande, for jeg ved jo af erfaring, hvordan man har det i tredjelande med hensyn til at skulle afgive børn til adoption i Danmark, hvis det er homoseksuelle, der skal modtage de børn; det har man det givetvis dårligt med.
Per Clausen (EL), 2005-06-14:
Jeg har godt set, at ministeren i nogle svar har svaret, at årsagen til, at man ikke gør det, er, fordi man foretager en afvejning af forskellige hensyn, nemlig hensynet til at opretholde teknologineutraliteten over for, at man ikke ønsker flere bindinger på det her område end nødvendigt.
Kristian Thulesen Dahl (DF), 1999-11-03:
større mulighed for at eksportere - ikke på den måde, at landene ikke selv efterfølgende har mulighed for at blokere for import af bestemte varer, hvis man mener, de er skadelige, men på den måde, at det så skal ske via kompensationer på andre områder, så det ikke er uden omkostninger.
Nick Hækkerup (S), 2020-06-19:
For når vi kigger på kriminaliteten, som den har udviklet sig under den her coronakrise, er der noget, der tyder på, at husspektaklerne er steget, hvilket måske ikke er så overraskende, men der er altså også noget, der tyder på, at anmeldelserne og sigtelserne og tiltalerne for vold mellem partnere og drab mellem partnere har været nedadgående sammenlignet med sidste år.
Søren Espersen (DF), 2008-12-16:
Vi er alvorligt bekymrede for, at diktatorer misbruger FN til at fremme deres ideologier, og at FN bliver arnestedet for yderligere udbredelse - altså ikke det modsatte - og vi er også alvorligt bekymrede for, at frihedsrettighederne nu systematisk trædes under fode, når det internationale kor mere og mere bliver et skrigekor, som råber på stærke mænd, som kan styre verden mod ufriheden.
Helge Sander (V), 2007-01-17:
Ja, det kan jeg godt, men jeg kan ikke nævne ting, der ikke bliver til noget, for ud over de mange ting, som nu kan realiseres, er det jo således, at alle projekter har mulighed for at blive tilgodeset i det forskningsrådgivende system, fordi man kan ansøge ligesom alle andre.
Thyra Frank (LA), 2017-03-29:
Jeg har også noteret mig, at Socialpædagogerne har taget rigtig pænt imod den nationale demenshandlingsplan 2025, både i Socialpædagogernes høringssvar fra efteråret og i deres hvidbog, som er offentliggjort, efter at vi bredt blandt partierne i Folketinget er enedes om en aftale om demensindsatsen.
Ole Sohn (SF), 2007-05-23:
: Er der ikke en vis sammenhæng mellem, at de medarbejdere, der er i ældresektoren, generelt i den offentlige sektor, faktisk altid udøver et særdeles godt arbejde, et anerkendelsesværdigt arbejde – og måske gør de endda mere, end godt er, end rimeligt er – og at de derfor får roser?
Aage Frandsen (SF), 1998-01-27:
I den forbindelse vil jeg godt sige, at det er helt afgørende for respekten for folkestyret, for parlamentarismen, at vi som Folketing, uanset hvilken regering vi har, studerer afgivne rapporter og beretninger fordomsfrit. Det er således vigtigt, at folketingsmedlemmer, der tilhører regeringspartierne, også læser beretningen ud fra, hvad de ville have gjort, hvis der var tale om en regering, som de gerne ville af med.
Nick Zimmermann (DF), 2023-03-23:
Der er imidlertid et enkelt forhold, der påkalder sig kritisk opmærksomhed, i forslaget, og det drejer sig om den bestemmelse, der giver mulighed for at ekspropriere arealer eller rettigheder over arealer til etablering af erstatningsbiotoper, der aktualiseres som følge af jernbanens anlæg i naturområder.
Jørgen Arbo-Bæhr (EL), 2012-12-13:
Det strider imod enhver retfærdighedssans, at der ikke sker arbejdsgiveren – der har pligt til at anmelde arbejdsskaden, og som har forsømt at gøre det – noget, men at de tilskadekomne, som ikke har vidst, at skaden ikke var anmeldt, bliver straffet ved at miste adskillige millioner kroner i erstatning.
Christian H. Hansen (UFG), 2010-05-27:
Er det f.eks. ikke det, hr. Kim Andersen og partiet Venstre gør i øjeblikket med den kriminelle lavalder, altså siger, at der er nogle ting, vi er nødt til at vise samfundet at vi tager afstand fra, og derfor sætter vi den kriminelle lavalder ned?
Pia Gjellerup (S), 2006-10-04:
Se, begrebet, jeg spørger til, væksten i de kommunale serviceudgifter, er et meget kendt begreb, og man skal ikke lede i meget store og tykke bøger for at finde det, man skal såmænd bare kigge i de oversigter over de kommunale budgetter, som Finansministeriet udgiver en gang om året.
Hans Christian Schmidt (V), 2010-12-03:
Jeg synes lige, jeg vil sige ordlyden, som er: Folketinget opfordrer regeringen til i den kommende folketingssamling at nedsætte et lovforberedende udvalg, der får som kommissorium at beskrive de fornødne lovændringer, der skal til for at sikre, at mængden af uadresserede reklamer, som detailhandelen og andre erhvervsdrivende sender ud til forbrugerne, begrænses.
Marlene Harpsøe (DF), 2016-12-01:
Jeg synes så også, at man skal bide mærke i, at ja, der er nogle ting, som er svære at sammenligne, og ja, en af tingene er jo, hvorvidt man har skoleferie eller ej, og hvor meget man så har, men når det så er sagt, går man jo oftest på en produktionsskole i noget kortere tid, end man f.eks. går i gymnasiet eller på en erhvervsuddannelse.
Linea Søgaard-Lidell (V), 2023-05-25:
Den debat mener jeg også er bredere end de ting, som borgerforslaget tager fat på, og jeg håber, at drøftelserne om det her emne vil fortsætte i Folketinget, for der er mange vigtige aspekter og dilemmaer, som fortjener mere opmærksomhed.
Jes Lunde (SF), 2001-04-25:
Derfor har også vi i Danmark en interesse - på egne vegne, men især på svagere økonomiers vegne - i at medvirke til mere fair regler internationalt. Hr. Rohde spurgte til Tobin-skatten og spurgte, om det var en restriktion, eller om det var en skattekilde, for det var vigtigt at skelne.
Flemming Møller Mortensen (S), 2012-05-31:
Vi synes, at det er gunstigt og forhåbentlig med en meget stor bredde, at vi i Kulturudvalgets regi kan lave en beretning, som også måtte vende flere aspekter end det, der er vendt i beslutningsforslaget her fra Dansk Folkeparti, og derefter kan levere en beretning til kulturministeren med den tyngde, der måtte være, at et forhåbentlig meget bredt flertal i Kulturudvalget bakker beretningen op.
Morten Helveg Petersen (RV), 1998-04-24:
Og årsagen til forslaget er formentlig, at der kan ske en forskelsbehandling fra vurderingskreds til vurderingskreds, og at man dermed ikke opnår en ensartet vurdering over hele landet, og det er selvfølgelig beklageligt, men det vil vel altid være problemet, når man beskæftiger sig med et decentralt system og med et system bestående af lægfolk.
Birgitte Bergman (KF), 2022-01-20:
Forslaget går på, at de honorarer og vederlag, som borgmestre, rådmænd og regionsformænd modtager ud over borgmester- og formandsvederlaget fra hverv og bestyrelsesposter i mellemkommunale selskaber og forsynings-, affalds- og § 60-selskaber, bør tilfalde den kommune eller de kommuner og den region, som de pågældende repræsenterer.
Keld Albrechtsen (EL), 2004-05-19:
af tillægsprotokollen, er det værd at erindre om udenrigsministerens udtalelse, for der er unægtelig brug for, at USA i meget klar tekst får at vide, at nu kan det altså ikke accepteres, at USA vil holde sig uden for det internationale retssystem, og at det i helt særlig grad ikke kan accepteres, at USA vil holde sig uden for det internationale retssystem, når det gælder tortur.
Susanne Clemensen (CD), 2000-04-14:
Og den mulighed håber vi i CD, at rigtig mange vil benytte sig af, for på den måde skulle vi gerne kunne imødekomme ønsker fra virksomheder og ansatte om fleksibelt tilrettelagte kurser, især fra mindre virksomheder, hvor det måske kan være forbundet med stor usikkerhed at planlægge uddannelsesaktiviteter for medarbejderne, fordi ordrebogen afgør, om det kan lade sig gøre at undvære medarbejdere, der ellers skulle have været på kursus.
Kim Behnke (FP), 1997-12-05:
Men dagpenge er ikke en social ydelse, og arbejdsmarkedsbidraget er efter vores mening noget, der er sammenligneligt med dagpenge, og derfor vil vi godt være sikre på, om medlemskab af Sømændenes Forbund og deres a-kasse giver de filippinere og andre, der er hyret på danske skibe og synes, det er en god idé at være medlem, adgang til at modtage danske dagpenge.
Magnus Heunicke (S), 2010-05-06:
Men så vil jeg spørge Dansk Folkeparti på et, kan man sige lidt mere filosofisk plan: Er den kamp vundet, ved at man har stået i Folketinget og andre steder og er kommet med opfordringer, er kommet med henstillinger og har sagt: Tag jer lidt sammen, gør lidt mere, kræv lidt mere!
Martin Lidegaard (RV), 2004-05-18:
Jeg skal blot tilkendegive, at det stadig væk er med den dybeste beklagelse, at Det Radikale Venstre konstaterer, at vi ikke får en bredt funderet landbrugslov i denne her omgang. Man får kun et bredt forlig, hvis man er parat til at give på begge sider, og det har man ikke været parat til fra regeringens side i det her.
Torben Hansen (S), 2010-02-10:
Sådan som jeg forstår ministerens svar, betyder det så, at hvis det er sådan, at vi fra Socialdemokratiet side så bærer vores forslag ned i Folketingssalen, vil regeringen sige: Yes, vi vil meget gerne være med til at sørge for, at der nu oprettes 30.000 ekstra uddannelsespladser, hvor både folk, der er faglærte, og folk, der er ufaglærte, rent faktisk kan tage en uddannelse på dagpenge?
Helle Thorning-Schmidt (S), 2014-06-03:
Vi kan lave en aftale om, at inden vi skal møde vælgerne til næste folketingsvalg, har vi lagt en plan frem om, hvordan man egentlig kan udmønte 3 mia. kr. om året de næste 5-6 år, og hvad det betyder i konkret velfærd, sådan at danskerne kan se, at der naturligvis for deres velfærd er forskel på en nulvækst, som jo er nul, og 3 mia. kr. ekstra om året.
Thor Pedersen (V), 2005-12-08:
Jeg synes til gengæld, det er rigtigt og fair, når hr. Morten Helveg siger, at Det Radikale Venstre ikke er tilhænger af skattestoppet, og at det derfor er klart, at man heller ikke er med til at bruge midler til de store og mere fundamentale beslutninger, der sikrer økonomien.
Kristian Thulesen Dahl (DF), 2004-05-05:
Så jeg håber bare, at den udveksling af bemærkninger, vi har her, og også den, vi havde før frokost, gør, at vi i fællesskab finder ordentlige løsninger frem for at beskylde hinanden for ikke at ville det bedste på det område, for det tror jeg vi vil, og det tror jeg egentlig også at de forhandlinger, der har været i andre sammenhænge om de psykiatriske patienters vilkår, har vist.
Victoria Velasquez (EL), 2024-10-24:
Du kan også se det i forhold til ledighedsprocenten blandt fleksjobbere, men så lad os gøre noget ved det i stedet for at få folk til at grave huller, der bliver dækket til igen, eller at der, som Socialdemokratiets ordfører siger det, er folk, der har været ude at beskære træer, og bagefter skal der så komme nogle og beskære dem lidt mere.
Jakob Sølvhøj (EL), 2016-10-13:
Vi synes helt generelt, det er utrolig vigtigt, at Folketinget ikke lovgiver på baggrund af pludseligt opståede politiske stemninger, og at vi i den konkrete sag ikke ændrer helt væsentlige grundvilkår for de frie skoler uden en ordentlig analyse af de forhold, der ønskes ændret.
Line Barfod (EL), 2006-10-26:
Jeg vil bare høre, om ordføreren kan forklare med helt almindelige ord, hvorfor det f.eks. er de børnehaver, der har sparet op til at bygge en ny legeplads, som skal sikre samfundet mod overophedning, frem for at man – hvis der virkelig er en så stor fare for overophedning – sætter ind over for de mange store udskiftninger af køkkener og badeværelser, de mange nye firhjulstrækkere og alt det andet meget store privatforbrug.
Peter Skaarup (DF), 2001-05-10:
Vi skal huske på, at der er advokater, som tjener ganske store summer i det danske samfund ved at behandle den slags asylsager, trække dem i langdrag, opstille nogle fine mål, alt sammen noget, der gør, at den enkelte person tror på, at vedkommende kan få asyl, tror på, at vedkommende fortsat kan opholde sig i Danmark.
Søren Krarup (DF), 2003-10-22:
Tilknytningskravet er ikke opgivet og skal ikke opgives, men har man været dansk statsborger i 28 år eller har opholdt sig lovligt her i landet i 28 år, falder man ikke ind under tilknytningskravet, men kan frit vende tilbage til Danmark med sin familie. Fra et nyligt ophold i USA med danske diplomater ved jeg, hvorledes denne ændring har skabt lettelse hos disse landsmænd i det fremmede.
Margrethe Vestager (RV), 2012-05-10:
Det er bl.a. i lyset af, at for det første er rammen for vederlag den samme, og for det andet har regionerne jo organiseret deres politiske arbejde med bl.a. rådgivende udvalg og midlertidige udvalg under andre former for at forsøge at give de folkevalgte adgang til at få et egentligt politisk forhold til det, der er opgaven, så det ikke kun er reserveret til forretningsudvalget.
Pernille Vermund (NB), 2021-01-22:
I Nye Borgerlige så vi rigtig gerne, at man ikke anerkendte trossamfund, som prædiker had mod jøder og homoseksuelle danskere, som undertrykker kvinder og fastholder dem i tvangsægteskaber, og som i øvrigt undergraver vores demokrati og vores frihed.
Søren Kolstrup (EL), 2001-05-02:
Hvis vi er enige om, at der med dette forslag er tale om noget mere begrænset, kan ministeren så se, at der skulle være noget i vejen for, at man indskærper, at lærerne i en folkeskole, på et gymnasium har en utvetydig høringsret i alle henseender, og at det netop er ledelsens pligt at sikre, at den høringsret finder sted?
Carolina Magdalene Maier (ALT), 2016-12-16:
Det er, at man brænder for det, man laver, at man kan se en mening i det arbejde, man har, og hvis vi bliver tvunget til at fastholde en uddannelse, fordi vi ikke kan tage et nyt valg, fordi der er kommet lovgivning, der siger, at det ikke kan lade sig gøre, kommer vi til at have en masse dårlige medarbejdere ude i vores samfund og en masse triste mennesker, som ikke kan finde en mening i det liv, som de lever.
Ole Hækkerup (S), 2008-04-11:
Ud over at det belaster Forbrugerklagenævnet, der allerede har rigeligt at se til, betyder det også, at den tid, det tager at få behandlet en klage, sagtens kan blive længere end i dag. Hvad der ikke fremgår af bemærkningerne, er, at netop klager over flyselskaber er vokset meget i de seneste år, fra 20 klager i 2004 til godt 100 klager i 2007.
Lars Løkke Rasmussen (V), 2004-02-25:
Efter Undervisningsministeriets opfattelse vil indførelsen af en behandlingsgaranti i PPR imidlertid ikke fremme mulighederne for at hjælpe eleverne gennem PPR-ordningen. Under alle omstændigheder synes jeg, det er vigtigt at holde fast i, at udviklingen går i den rigtige retning, bl.a. har Sundhedsstyrelsen udarbejdet en række aktivitetsoplysninger for børne- og ungdomspsykiatrien for perioden 1996-2001, og ifølge de oplysninger steg antallet af afsluttede ambulante behandlinger med næsten 80 pct. fra 3.605 i 1996 til 6.450 i 2001.
Anders Fogh Rasmussen (V), 2008-10-09:
Det er virkelig min opfattelse, at det langsigtede mål, vi skal sætte os - jeg ved godt, det er meget langsigtet, men jeg mener det virkelig alvorligt - er at komme af med de fossile brændsler, og som hr. Steen Gade siger, er kul også et fossilt brændsel.
Sandy Brinck (S), 2002-03-18:
Kan ministeren bekræfte, at f.eks. beboerrådgiverne i øjeblikket er ved at blive evalueret af Det Kriminalpræventive Råd for at se, om det, som jeg og andre har hørt udefra, er rigtigt: de steder, hvor man har haft denne indsats, har den rent faktisk haft en kriminalpræventiv effekt?
Eva Kjer Hansen (V), 2004-10-22:
Tværtimod er det et spørgsmål om at styrke borgernes rettigheder og muligheder i forhold til den offentlige sektor, og ikke mindst det, at vi jo på det sociale område placerer kompetencen i kommunerne, vil jo gøre det væsentligt nemmere for borgerne at få den hjælp, de har behov for.
Nikolaj Villumsen (EL), 2013-05-24:
Vi havde den anden dag i Ligestillingsudvalget foretræde fra Voldsobservatoriet, som sagde, at det var 29.000 kvinder og 33.000 børn, der årligt rammes af det her i Danmark, og derudover udsættes 10.000 mænd for partnervold.
Søren Pind (V), 2009-03-31:
Og det er i og for sig en skam, at presselogen i det danske Folketing i dag ikke er fyldt, og jeg synes, det er passende, at vi har det besøg, vi har her i dag, for det er faktisk en fantastisk gestus, det er en fantastisk gestus, at så bredt et samarbejde i Danmark nu står sammen om den danske Afghanistanindsats og bakker op om NATO.
Karsten Lauritzen (V), 2018-04-24:
Sammenlignet med Tyskland vil der være en besparelse på over 20 kr. pr. pakke eller over 800 kr. for 800 stk. cigaretter, som er den vejledende mængde, der må medbringes til eget forbrug fra et andet EU-land – det er under forudsætning af, at folk overholder de her regler.
Kristian Jensen (V), 2007-12-14:
Jeg vil gerne høre, om hr. Nick Hækkerups holdning her er udtryk for, at Socialdemokratiet mener, at når et skattehul er identificeret og skal lukkes, skal det gøres med en forsinkelse, sådan at man gør opmærksom på det i lovgivningen, men ikke vedtager det med øjeblikkelig virkning fra fremsættelsen.
Morten Helveg Petersen (RV), 2003-05-15:
Vi bliver jo næsten helt flove i Det Radikale Venstre, når vi hører hr. Kristian Thulesen Dahl stå og begrunde: Ja, og der er jo alligevel flertal, og så må man nok alligevel, og på den ene side og på den anden side.